81 
sum ^ superne cum tibiali fibulam excipiens , at inferne cum eodem majo- 
rem foveam articularem constituens , ad excipiendum ibidem tertium os- 
siculum tarsi. 
Hoc tertium (1. c. fig. 10. d.) multangulare est, extus facie triangu- 
lari et superne convexa alia latiore notatum , qua nempe postrema foveae 
articulari astragali et calcanei conjunctae incumbit, eique ab exteriore 
et inferiore adhaerent ossa metatarsi digiti minimi (/. c. 1.) et quarti. 
Quartum denique os tarsi (/. c. e.) omnium minimum superne cum 
tertio jungitur, inferne vero ossi metatarsi tertii et secundi digiti in- 
cumbens , ipsi quoque ossi tibiali conterminatur ; facies ejus antica multo 
latior est postica , ex parte ibidem abscondita in planta pedis ; in ceteris 
illud in utraque fovea articulari perquam compressum est. 
Ossa denique metatarsi (1. c. fig. 10. g-I.) longitudine varia excel- 
lunt; priora anteriora inde ab halluce sensim prolongantur ad quartum 
usque , omnium longissimum , quinto vero brevissimo , sub lato angulo 
inflexo et superne incrassato medioque compresso, quod scilicet, tertio 
ossiculo tarsi ab exteriore incumbens, ab initio recte procedit ac dein 
incurvatur attenuata, et quatuor hujus digiti phalanges perbreves figit, 
ultima compressa, adunca et acuminata, unguem consimilem excipiente. 
Numerus phalangum digitorum pedis postici , illorum antici instar , va- 
riant certaque proportione decrescunt ; nempe quartus digitus quinque , 
tertius quatuor , secundus tres , et primus duas phalanges figit , quo fit, 
ut a longissimo quarto digito ad hallucem usque hi ceteri sensim longi- 
tudine , aequali ratione decrescant , excepto minimo , qui , etiamsi qua- 
tuor phalangibus instructus , multo brevior est secundo , nec nisi paullo 
longior halluce, omnium itaque brevissimo. 
Eichwald Faun casp. cauc. 
11 
